Deputatul PSD Nicolae Bacalbaşa s-a prezentat luni la muncă, la Parlament, cu nasul bandajat, după ce a suferit un accident la vechiul far de la Sulina, în timp ce făcea fotografii.

„Aveam cam 50% şanse să se încheie mortal. (...) Deplasându-mă cu aparatul fotografic la ochi un metru jumate, nu mai mult, m-am împiedicat de un prag şi m-am prăbuşit cu toată greutatea mea, care e destul de mare, cu gâtul întins şi cu mâinile fixate pe aparat. Deci am lovit cu fruntea cimentul. Noroc că nasul, care e o proeminenţă, chit că s-a rupt, m-a protejat. (...) Viaţa e legată cu aţă. Poţi să mori uite aşa”, a declarat Bacalbașa, potrivit Mediafax.